CELEX: 32022D0574
Language: ro
Date: 2022-04-07 00:00:00
Title: Decizia (PESC) 2022/574 a Consiliului din 7 aprilie 2022 de modificare a Deciziei (PESC) 2017/809 în sprijinul punerii în aplicare a Rezoluției 1540 (2004) a Consiliului de Securitate al Organizației Națiunilor Unite cu privire la neproliferarea armelor de distrugere în masă și a vectorilor acestora

8.4.2022   
               
               
                  RO
               
               
                  Jurnalul Oficial al Uniunii Europene
               
               
                  L 109/67
               
            
         DECIZIA (PESC) 2022/574 A CONSILIULUI
         din 7 aprilie 2022
         de modificare a Deciziei (PESC) 2017/809 în sprijinul punerii în aplicare a Rezoluției 1540 (2004) a Consiliului de Securitate al Organizației Națiunilor Unite cu privire la neproliferarea armelor de distrugere în masă și a vectorilor acestora
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 28 alineatul (1) și articolul 31 alineatul (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 11 mai 2017, Consiliul a adoptat Decizia (PESC) 2017/809 (1), care prevede o perioadă de aplicare de 36 de luni de la data încheierii acordului de finanțare menționat la articolul 3 alineatul (3) din decizia respectivă pentru proiectele menționate la articolul 1 din respectiva decizie.
                  
               
                     (2)
                  
                  
                     La 16 iunie 2020, Consiliul a adoptat Decizia (PESC) 2020/795 (2) de modificare a Deciziei (PESC) 2017/809 în sprijinul punerii în aplicare a Rezoluției 1540 (2004) a Consiliului de Securitate al Organizației Națiunilor Unite cu privire la neproliferarea armelor de distrugere în masă și a vectorilor acestora, prelungind perioada de aplicare a deciziei până la 10 august 2021.
                  
               
                     (3)
                  
                  
                     La 21 iunie 2021, Consiliul a adoptat Decizia (PESC) 2021/1025 (3) de modificare a Deciziei (PESC) 2017/809 în sprijinul punerii în aplicare a Rezoluției 1540 (2004) a Consiliului de Securitate al Organizației Națiunilor Unite cu privire la neproliferarea armelor de distrugere în masă și a vectorilor acestora, prelungind perioada de aplicare a deciziei până la 25 aprilie 2022.
                  
               
                     (4)
                  
                  
                     La 15 februarie 2022, Biroul pentru probleme de dezarmare al Organizației Națiunilor Unite (UNODA), care este responsabil pentru punerea în aplicare din punct de vedere tehnic a proiectelor menționate la articolul 1 din Decizia (PESC) 2017/809, a solicitat o prelungire suplimentară cu zece luni a perioadei de aplicare a respectivei decizii. Prelungirea solicitată ar permite UNODA să acorde în continuare asistență statelor membre ale Organizației Națiunilor Unite care pun în aplicare Rezoluția 1540 (2004) a Consiliului de Securitate al Organizației Națiunilor Unite (denumită în continuare „RCSONU 1540”), să contribuie în continuare la analiza cuprinzătoare aflată în curs, să ofere în continuare asistență Comitetului din cadrul Consiliului de Securitate al Organizației Națiunilor Unite instituit în temeiul RCSONU 1540 până la încheierea mandatului său care a fost prelungit până la 30 noiembrie 2022 și să atenueze pierderile care rezultă din proiectele rămase neîncheiate din cauza pandemiei de COVID-19.
                  
               
                     (5)
                  
                  
                     Continuarea proiectelor menționate la articolul 1 din Decizia (PESC) 2017/809 nu are implicații în ceea ce privește nivelul resurselor financiare până la 25 februarie 2023.
                  
               
                     (6)
                  
                  
                     Prin urmare, Decizia (PESC) 2017/809 ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            La articolul 5 din Decizia (PESC) 2017/809, alineatul (2) se înlocuiește cu următorul text:
            
               
                  „(2)   Prezenta decizie expiră la 25 februarie 2023.”
               
            
         
         
            Articolul 2
            Prezenta decizie intră în vigoare la data adoptării.
         
         
            Adoptată la Luxemburg, 7 aprilie 2022.
            
               
                  Pentru Consiliu
               
               
                  Președintele
               
               J. DENORMANDIE
            
         
         
            (1)  Decizia (PESC) 2017/809 a Consiliului din 11 mai 2017 în sprijinul punerii în aplicare a Rezoluției 1540 (2004) a Consiliului de Securitate al Organizației Națiunilor Unite cu privire la neproliferarea armelor de distrugere în masă și a vectorilor acestora (JO L 121, 12.5.2017, p. 39).
         
            (2)  Decizia (PESC) 2020/795 a Consiliului din 16 iunie 2020 de modificare a Deciziei (PESC) 2017/809 în sprijinul punerii în aplicare a Rezoluției 1540 (2004) a Consiliului de Securitate al Organizației Națiunilor Unite cu privire la neproliferarea armelor de distrugere în masă și a vectorilor acestora (JO L 193, 17.6.2020, p. 14).
         
            (3)  Decizia (PESC) 2021/1025 a Consiliului din 21 iunie 2021 de modificare a Deciziei (PESC) 2017/809 în sprijinul punerii în aplicare a Rezoluției 1540 (2004) a Consiliului de Securitate al Organizației Națiunilor Unite cu privire la neproliferarea armelor de distrugere în masă și a vectorilor acestora (JO L 224, 24.6.2021, p. 22).